Eagle Eye 2:30 P.M. – บล.เออีซี
MARKET MONITOR สรุปภาพตลาดในช่วงเช้า: ดัชนีฟื้นตัวเช้าน …
30 ต.ค. 2561

MARKET MONITOR
สรุปภาพตลาดในช่วงเช้า: ดัชนีฟื้นตัวเช้านี้ ปรับเพิ่มขึ้น 6.83 จุด ก่อนปิดที่ระดับดัชนี 1,643.71 จุด ด้วยมูลค่าซื้อขายราว 1.79 หมื่นล้านบาท หนุนโดยการปรับตัวขึ้นของหุ้นกลุ่มพลังงาน (ENERG) เป็นหลัก
มุมมองตลาดช่วงบ่าย: คาดดัชนีแกว่งสร้างฐานในกรอบ 1,620-1,655 จุด ต่อเนื่อง โดยเช้านี้ดัชนี SET ค่อยๆปรับตัวขึ้น Price Action สะท้อนภาพการรีบาวด์ เป็นสัญญาณบวกช่วงสั้น เช่นเดียวกับเครื่องมือ RSI ที่ชี้ขึ้นพ้นจากระดับ Oversold เข้าสู่ระดับ Negative Zone ชี้โมเมนตัมช่วงสั้นปรับตัวดีขึ้น ฉะนั้น ลุ้นการแกว่งขึ้นทดสอบระดับแนวต้าน GAP ที่ 1,655 จุด บ่ายนี้
กลยุทธ์ในช่วงบ่าย: นักเก็งกำไร เทรดดิ้งในกรอบ 1,620 -1,655 จุด ลุ้นการฟื้นตัวต่อ จับตาระดับแนวต้าน 1,655 จุด (GAP) หากผ่านได้มีแนวต้านถัดไปที่ 1,665 จุด(Horizontal Line) ทั้งนี้กำหนด Stop Loss รอบนี้หากปิดหลุด 1,620 จุด
Point of View
คาดหวังโซนแนวรับทำงาน !!!
เลือก WHA ที่ราคาย่อตัวลงมาบริเวณแนวรับ Horizontal Line ลุ้นยืนแนวรับเพื่อปรับตัวกลับขึ้นไป ทั้งนี้เมื่อพิจารณาเครื่องมือ Modified Stochastic ชี้หนุนต่อการรีบาวด์ โดยทั้ง %K และ %D เริ่มโค้งตัวขึ้นจากระดับ Oversold ลุ้น WHA ดีดตัวขึ้นไป โดยมีแนวต้าน Previous High ที่ 4.36 บ. รอทดสอบอยู่ อย่างไรก็ดีหากปิดต่ำกว่า 4.00 บ. Stop Loss ออกก่อน